
До: Институциите во јавниот сектор на Република Северна Македонија
        

Предмет: Известување, доставува
Датум: 09.11.2026 година


[bookmark: _Hlk206775346]Закон за вработените во јавниот сектор (“Службен весник на Република Северна Македонија“ број 144/25, 252/25 и 242/26)   и  Законот за административни службеници (“Службен весник на Република Северна Македонија“ број 144/25, 252/25, 266/25, 212/26 и 249/26) – двата нови закони, донесени на 10 јули 2025 година, на предлог на Министерството за јавна администрација и објавени на 17 јули 2025 година во  “Службен весник на Република Северна Македонија“ број 144/25,  ќе отпочнат со примена на 1 јануари 2027 година. 

Со цел непречено отпочнување со примената на новата законска регулатива, Министерствот за јавна администрација, укажува на неопходноста од превземање на одредени активности, од страна на институциите во јавниот сектор - секоја во рамки на делокругот на своето работење. 

КЛАСИФИКАЦИЈА НА РАБОТНИТЕ МЕСТА НА АДМИНИСТРАТИВНИТЕ СЛУЖБЕНИЦИ И УСОГЛАСУВАЊЕ НА ПОСЕБНИТЕ (МАТЕРИЈАЛНИ) ЗАКОНИ
[bookmark: _Hlk210309820]Законот за административни службеници, во членовите 21 и 22 содржани во одредбите од Глава III. Услови и класификација на работните места на административните службеници на овој закон, ги уредуваат нивоата на работните места и звањата на административните службеници од категориите В и Г – стручни и помошно стручни административни службеници.
[bookmark: _Hlk208850169]Согласно член 21 став (1) од овој закон, во рамки на категоријата В – стручни административни службеници, се утврдуваат следните нивоа на работни места и звања на административни службеници:
[bookmark: _Hlk208850021]В1 - стручен административен службеник од прво ниво со звање советник, 
В2 - стручен административен службеник од второ ниво со звање стручен соработник  и
В3 - стручен административен службеник од трето ниво со звање соработник.

Согласно член 22 став (1) од овој закон, во рамки на категоријата Г - помошно стручни административни службеници, се утврдуваат следните нивоа на работни места и звања на административни службеници:
Г1 - помошно стручен административен службеник од прво ниво со звање самостоен референт и 
Г2 - помошно стручен административен службеник од второ ниво со звање референт.

Со цел да се овозможи навремено  отпочнување со примената на наведените два члена од Законот за административни службеници, неопходно е ресорните министерства предходно да извршат  усогласување на посебните (материјални) закони во делот на  нивоата на работните места и звањата на административните службеници од категориите В и Г - стручни и помошно стручни административни службеници вработени во институциите на јавниот сектор од одредена област, кои потоа истите ресорни министерства, треба да ги преточат во Каталогот на работните места во институциите од таа област (дејност од јавен интерсе утврден со закон).
Исклучок претставуваат оние државни органи, агенции или фондови, кои врз основа на материјален закон или колективен договор, сами изготвуваат Каталог на работните места во тие државни органи, агенции или фондови.

КАТАЛОГ НА РАБОТНИТЕ МЕСТА ВО ЈАВНИОТ СЕКТОР
Имено, по извршеното усогласувањет на материјалниот (посебен) закон во одредената област (дејност), секое министерство или друг државен орган, агенција или фонд е должно да изврши ревизија односно промена на постојната Листа на работни места на административни службеници што постојат во институциите од таа ресорна област или државен орган, агенција, фонд или јавно претпријатие, согласно утврдените во посебниот закон, нивоа и звања на работните места од категориите В и Г на административните службеници во тие институции. 
Промената на Листата на работните места на административните службеници во институциите од одредена ресорна област (дејност), друг државен орган, агенција, фонд или јавно претпријатие, ќе се врши на следниот начин: 
 - кај сите работни места  на административните службеници од категоријата В ниво В04 со звање помлад соработник ќе се изврши промена на нивото во В03 со звање соработник; 
· [bookmark: _Hlk210313352]кај работните места од категоријата В ниво В03 со звање соработник ќе се изврши промена на нивото во В02 со звање стручен соработник; 
· кај работните места од категоријата В ниво В02 со звање виш соработник, нивото останува исто, ќе се изврши промена на звањето во В02 -  стручен соработник;
·  кај работните места од категоријата Г ниво Г04 со звање помлад референт и ниво Г03 со звање референт ќе се изврши промена на нивото во Г02 со звање референт и
· кај работните места од категоријата Г ниво Г02 со звање виш референт ќе се изврши промена на нивото во Г01 со звање самостоен референт.
Барањето за промена во постојната Листа на работните места на административни службеници во одредена институција или област (дејност), ресорното министерство од таа област или друг државен орган, агенција или фонд, ќе го достави до Министерството за јавна администрација, писмено и  во електронска форма, на меил адресата: еmilija.chukik@mioa.gov.mk 
Во Барањето треба да бидат прикажани 2 колони: 
· во едната колона треба да се наведат постојните работни места кои се бришат во целост од Каталогот, со наведување на постојната шифра и назив на секое  работното место поединечно, а 
· во другата колона треба да се наведат работните места кои треба да се внесат во Каталогот, со наведување на новата (изменета во нивото) шифра, без последните три бројки (бројчаникот) кои ќе ги генерира системот при внес на промената во Каталогот  и називот на работното место, кој може да остане ист (секако доколку не го содржи старото звање) или да се промени, во зависност од потребата на институциите (ресорната област).
Промената во постојната Листа на работните места на административни службеници ќе се врши само со целосно бришење на постојни работни места (шифра и назив) и внес на нови работни места – бришење и внес! 
Делумно вршење на промена кај постојни работни места, било во делот на шифрата, звањето или називот на работното место  -  не е дозволено!

Исклучок од ова правило ќе постои само кај работните места од категоријата В ниво В02 со звање виш соработник, каде шифрата ќе остане иста (непроменета), а ќе се врши промена само во звањето и називот на работното место.
Измената ќе се врши во две колони, во едната колона - ќе се прикаже  шифрата  и постојниот назив на работното место (кое се менува), а во другата колона - ќе се прикаже новиот назив на работното место.

По извршената промена во Каталогот на работните места во јавниот сектор, во делот на работните места на административните службеници во одредената институција или област (дејност),  Министерството за јавна администрација писмено и по електронски пат,  ќе го извести ресорното министерство, друг државен орган, агенција, фонд или јавно претпријатие и ќе ја достави извршената промена со новите шифри до барателот на промената.


СИСТЕМАТИЗАЦИИ
Откако ќе биде извршената промена во Каталогот на работните места во јавниот сектор, во делот на работните места на административните службеници во одредената институција или област (дејност), институциите од таа област се должни да извршат промена на актите за систематизација на работните места, согласно извршените промени во Каталогот.
Усогласување на постојните акти за систематизација на институциите на јавниот сектор, во делот на нивоата на работните места и звањата на административните службеници, со новите законски решенија,  ќе се врши по пат на измена на постојните акти за систематизација, само во делот на Службите односно Секторите и одделенијата, во кои се систематизирани  работните места на административните службеници во таа институција.
Измените ќе се вршат на тој начин, што кај секое работно место на административен службеник, од наведените категории (В и Г) и нивоа, прикажано во Табеларниот приказ на работните места во одредена институција (орган), поединечно ќе се врши промена во делот на шифрата, звањето и називот на работното место. (Пр. кај работното место под реден број 25.КДР0101В04000 Помлад соработник за правни работи, со звање - помлад соработник, се врши промена во делот на шифрата, звањето и називот на работното место и гласи “КДР0101В03000 Соработник за правни работи, со звање - соработник“).
Промена во делот на утврдениот број на извршители не е дозволена

РАСПОРЕДУВАЊЕ НА ВРАБОТЕНИТЕ
По извршената измена на постојниот акт за систематизација и добиената согласност од страна на Министерството за јавна администрација, секоја од институциите во јавниот сектор е должна да изврши распоредување на административните службеници од категориите В и Г - вработени во таа институција, на начин утврден  со новиот Закон за административни службеници. 
[bookmark: _Hlk208931030]Распоредувањето на административните службеници, вработени во институциите на јавниот сектор е уредено во членовите 96 и 97 од одредбите на Глава XV.Преодни и завршни одредби на овој закон.

[bookmark: _Hlk208929145]

Член 96 - Распоредувањето на административните службеници од категорија В:
[bookmark: _Hlk208926524][bookmark: _Hlk208926230][bookmark: _Hlk208927261]Нивото В4 - стручен административен службеник од четврто ниво со звање помлад соработник, на административниот службеник распореден согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024), се заменува со ниво В3 - стручен административен службеник од трето ниво со звање соработник, утврдено во член 21 од Законот за административни службеници ("Службен весник на Република Северна Македонија" бр. 144/25, 252/25 и 266/25).

[bookmark: _Hlk208928171]Административниот службеник распореден согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024), на ниво В3 - стручен административен службеник од трето ниво со звање соработник, се распоредува на  ниво В2 - стручен административен службеник од второ ниво со звање стручен соработник, утврдено во член 21 од Законот за административни службеници ("Службен весник на Република Северна Македонија" бр. 144/25, 252/25 и 266/25).

[bookmark: _Hlk208928339]Административниот службеник распореден согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024), на ниво В2 - стручен административен службеник од второ ниво со звање виш соработник, останува на  ниво В2 - стручен административен службеник од второ ниво со промена на звање стручен соработник, утврдено во член 21 од Законот за административни службеници ("Службен весник на Република Северна Македонија" бр. 144/25, 252/25 и 266/25).

Административниот службеник распореден согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024), на ниво В1 - стручен административен службеник од прво ниво со звање советник, останува  на  ниво В1 - стручен административен службеник од прво ниво со звање советник, утврдено во член 21 од Законот за административни службеници ("Службен весник на Република Северна Македонија" бр. 144/25, 252/25 и 266/25).


Член 97 - Распоредувањето на административните службеници од категорија Г:
[bookmark: _Hlk208929444][bookmark: _Hlk208929488]Административните службеници распоредени согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024),  на ниво Г4 – помошно стручен административен службеник од четврто ниво со звање помлад референт и ниво Г3 - помошно стручен административен службеник од трето ниво со звање референт, се распоредуваат на  ниво Г2 - помошно стручен административен службеник од второ ниво со звање референт, утврдени во член 22 од Законот за административни службеници ("Службен весник на Република Македонија" бр. 144/25, 252/25 и 266/25 ).

Административниот службеник распореден согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024), на ниво Г2 - помошно стручен административен службеник од второ ниво со звање виш референт, се распоредува на  ниво Г1 - помошно стручен административен службеник од прво ниво со звање самостоен референт, утврдено во член 22 од Законот за административни службеници ("Службен весник на Република Северна Македонија" бр. 144/25, 252/25 и 266/25).

Административниот службеник распореден согласно постојниот Закон за административни службеници ("Службен весник на Република Македонија" бр. 27/14, 199/14, 48/2015, 154/2015, 5/2016, 142/2016, 11/2018, 275/2019, 14/2020, 215/2021, 99/2022 и 208/2024), на ниво Г1 - помошно стручен административен службеник од прво ниво со звање самостоен референт, останува  на  ниво Г1 - помошно стручен административен службеник од прво ниво со звање самостоен референт, утврдено во член 22 од Законот за административни службеници ("Службен весник на Република Македонија" бр. 144/25, 252/25 и 266/25).




ИНФОРМАЦИОНЕН СИСТЕМ ЗА УПРАВУВАЊЕ СО ЧОВЕЧКИ РЕСУРСИ – ИСУЧР
Информациониот систем за управување со човечките ресурси ( во понатамошниот текст: ИСУЧР) е софтверски систем кој се користи за автоматизација и оптимизација на процесите поврзани со управувањето со човечките ресурси во институциите на јавниот сектор.
ИСУЧР опфаќа модули за водењето на персоналната евиденција и регистар на вработените во секоја институција на јавниот сектор, каталогот (листа) на работните места во јавниот сектор, управивањето со организациската структура (актите за внатрешна организација и систематизација на работните места), за секоја институција поединечно, изготвувањето на годишни планови за вработување, управувањето со учинокот и оценување на вработените, професионалниот развој и стручното усовршување, пресметка на плати на вработените и генерирање на периодични, годишни или повеќе годишните извештаи, во зависност од потребата на институцијата или законски утврдената обврска.
Министерството за јавна администрација е должно да  обезбеди пристап  до ИСУЧР на сите институции во јавниот сектор, преку доставување на корисничко има и лозинка на овластените лица од страна на секретарите односно раководните лица на  институциите на јавниот сектор.
Овластените лица во институциите, се должни да ги внесат односно комплетираат  податоците во ИСУЧР,  за институцијата и вработените во таа институција, најдоцна во рок од 1 месец од добивањето на корисничкото има и лозинката, како и континуирано да ја ажурираат секоја настаната промена на податоците, во рок од 10 дена од нејзиното настанување.



Министерството за јавна администрација укажува на неопходноста, секоја институција - навреме да отпочне со подготовка и спроведување на горе наведените активности, како би можело,  со отпочнувањето на примената на новата законска регулатива, да се обезбеди континуирано и непречено одвивање на процесите поврзани со управувањето со човечките ресурси во институциите на јавниот сектор.


*Лица за контакт во Министерството за јавна администрација:
Емилија Чукиќ (emilija.chukik@mioa.gov.mk )
Ана Чубриновска (ana.cubrinoska@mioa.gov.mk) 
Елена Пановска (elena.panova@mioa.gov.mk )  
Абдула Јашаров (abdula.jasharov@mioa.gov.mk) 
Мирсада Шабани (mirsada.sabani@mioa.gov.mk)
Емине Амети (emine.ameti@mioa.gov.mk) 
Елена Трипуноска (elena.tripunoska@mioa.gov.mk) 

Со почит,




                           Министер за јавна администрација
                                     Горан Минчев 

                    

                                                                                                                                                         




                                                                                                                                                               























Подготвил:Емилија Чукиќ/ПРС
Одобрил :Маја Рисова Мутлулар

